Dvoje polugolih aktivista Prijatelja životinja, upakiranih u celofan u posudama za meso prosvjedovali su danas na Trgu bana Jelačića i tako uz aktiviste iz još 30 drugih zemalja obilježili Svjetski dan bez mesa.

Aktivisti su Zagrepčanima željeli pokazati kako bi u trgovinama izgledalo ljudsko meso za prodaju, a dijelili su i letke s receptima veganskih jela.

Poručili su da svatko tko odabere hraniti se veganski čini veliku promjenu za životinje, okoliš, druge ljude i samog sebe.